Pročko, Jozef, poslanec NR SR (2024-05-02):
Milé kolegyne, milí kolegovia, veľmi ma mrzí, že tu dnes nesedí pán Taraba, ktorý naozaj chce riešiť tento problém veľmi-veľmi promptne, aj keď tento problém sa dá naozaj vyriešiť len vtedy, keď prestaneme prikrmovať tú divú zver. A mrzí ma to, lebo pán Taraba povedal v médiách po rozpravách, v ktorých sme vystúpili, budem citovať. Pán Taraba povedal, že, že, pripustil, pripúšťa pozmeňujúce návrhy k zákonu, ktorý má zjednodušiť odstrel medveďov. Do zákona podľa neho možno ešte pribudne zodpovednosť poľovníckych združení za vnadiská. Čiže pribudne tu ešte zodpovednosť za vnadiská od poľovníckych združení. Ja som hlboko presvedčený, že nikto nikdy neskontroluje, aby si plnili tieto poľovnícke združenia povinnosť prikrmovať tak, ako to hovoril pán Huliak pred, naposledy tu v rozprave, že sa dáva len pár kilogramov kukurice. Nie je to pravda a všetci, ktorí to vedia, aj z KDH to vedia. Zdravotníci, že to viete aj vy? Takže je to o tom, že naozaj, naozaj sa prikrmuje vo veľkom množstve. Takže ja vás poprosím, pán Keketi, určite mu to nepoviete, ale, ale ja poprosím ministra zdra... ministra zdravot... ministra... Ja len chcem počkať, kým si to, nás je tu fakt málo a ja počkám, kým si chalani to vydiskutujú tuná z KDH. V pohodičke, chlapci. Nič, nič sa nedeje, v pohode. Len je nás tu málo, ono to vyrušuje, ale v pohode. Ďakujem, pán Hajko. Čiže ono je to naozaj o tom, že prikrmuje tu, prikrmujeme tú divú zver veľmi, veľmi, veľmi, to je ten naj... najhlavnejší dôvod, prečo sa natalita medveďov, prečo máme zvýšený počet medveďov. Samozrejme, že tu je aj turistický ruch, je tu zástavba v chránených územiach, je tu zástavba tam, kde majú medvede prirodzený, prirodzený, prirodzené teritórium. Ja poprosím naozaj pána ministra Tarabu, aby zakázal kŕmenie divej zveri v poľovníckych združeniach akékoľvek. Ten diviačí mor my vieme veľmi dobre vyriešiť, vieme to vyriešiť naozaj, poľovné združenia majú na to spôsob, sú nátlačky, sú spoločné poľovačky a naozaj, keď vy prikrmujete tie diviaky, čo myslíte, koľko diviakov strelíte za jeden deň na tom vnadisku, kde prikrmujete? No a na tom vnadisku, kde prikrmujete, samozrejme, že príde aj iná divá zver. Prídu tam, príde tam raticová zver, ktorá je absolútne premnožená, desaťnásobne premnožená, no a prídu tam aj medvede, ktorým nezakážete, že nech sa páči, mackovia, žiaľbohu, nemôžete sa tu prikrmovať. Kedysi mala medvedica jedno malé, mladé, dve, teraz má štyri. Zver má dostatok kŕmenia, či už je to v prírode, alebo zase my to prikrmujeme, kukurica a iné obilniny a iné plodiny, ktoré sa pestujú. No a tu je, druhý bod je, pán minister povedal, budem ho citovať. Pán minister povedal, že sa, že uvoľnili peniaze pre zásahové tímy a posilňujú ich, zároveň tvrdí, že kvalitná výbava jedného člena zásahového tímu stojí 10-tisíc eur a keby ich bolo aj tisíc, minie sa 10 milión eur, aj tak nebude člen zásahového tímu v každej obci. No a hovorí, že poľovníci už majú výzbroj, takže poľovníci to kľudne môžu strieľať. Už minule som hovoril, že tie zásahové tímy eliminujú tých medveďov cez narkotické pušky, uspávajúce pušky. Veterinár príde a usmrtí toho jedinca problémového. Takto sa to tu dialo. Keď si myslíte, že poľovníci, ktorí majú pušky, efektívne vyriešia tento problém, tak to nie je pravda. Sám som poľovník, sám poznám to prostredie a naozaj tí ľudia, ktorí budú musieť zasahovať pri týchto problémových medveďoch, musia byť vyškolení naozaj veľmi-veľmi dobre. Máme päť zásahových tímov. Máme päť zásahových tímov. Zásahový tím sever, juh, západ, Podpoľanie a Ponitrie. A ja tvrdím a budem to opakovať, že keby sme naozaj vytvorili zásahové tímy, aby sme ich teda zväčšili počet, ich počet. Veď teraz je v jednom zásahovom tíme štyri až šesť ľudí, to je 30 ľudí. Nie tisíc, ako tvrdí pán Taraba, nie tisíc. Keby sme urobili tie zásahové tímy naozaj flexibilne spôsobom, že by v každom okrese, máme 79 okresov a v každom jednom okrese by bol člen zásahového tímu, ktorý by tam bol, to je 79 členov, ktorí by sa zvýšili, ktorí by dostali naozaj kvalitný výcvik. Toto všetko sa dá realizovať za jeden-dva mesiace. To je, zbroják si urobí pán... počuli ste ho? Urobí si zbroják pán Danko a ide poľovať. Áno, no, tak pán Danko si ide urobiť zbroják a ide poľovať. Prihláste sa do rozpravy, pán Danko, nevyrušujte ma! Je to naozaj fakt o tom, že máme už teraz spôsob, ktorým vieme eliminovať medvede. Zásahové tímy sú nechcená, nechcené dieťa ministra Tarabu, len pretože to dieťa vytvoril Budaj. Ale prečo by sme niečo, čo, čo, čo, čo funguje a čo môže fungovať ešte kvalitnejšie, nezdokonalili? Naozaj si neviem predstaviť, že členovia poľovného združenia budú strieľať medvede, to si neviem predstaviť. A nie je ani pravda to, čo tvrdil pán Huliak, že to sú ľudia, ktorí nevedia strieľať a nevedia, nevedia sa orientovať. Skvalitnime to, naozaj to skvalitnime, nie je pravda, že 10-tisíc eur stojí výstroj na jedného, no nie každý, nie ten každý jeden ten člen potrebuje dron, potrebuje, potrebuje uspávaciu pušku, nie každý potrebuje termokameru, nie každý potrebuje naozaj, nie každý jeden z tých členov to potrebuje. Je veľmi dôležité a ešte raz zopakujem, aby to bolo celé, celé, aby to bolo plošné, aby sme pokryli celé Slovensko a najmä aby sme pokryli tie najproblémovejšie miesta, ktoré sú. To znamená Poľana a okolie a na Poľane je obrovský problém, tam máte tú diaľnicu, tie medvede fakt sú nahromadené, na hromade, zvýšená je natalita, áno, zvýšený, zvýšený je počet tých medveďov, ale nie je to katastrofa, nie je to katastrofa a tie problémové medvede my vieme veľmi krásne riešiť. Poviem vám jeden príklad, ktorý, ktorý som nechcel spomínať, ale pred 15 rokmi sme boli na jednej poľovačke a poľovník tam jeden mi povedal, že, Jozef, keby si si chcel streliť medveďa, môžeš si streliť aj medveďa. A ja hovorím: Prosím? – Tuná nám chodia. – Kde? – No tuná, tuná ich kŕmime. Priznám sa, že som nedal trestné oznámenie na toho človeka vtedy, lebo to je pytliactvo, ale to sa dialo, oni kŕmili tie medvede kvôli tomu. Viete o tom, že teraz máme fotopasce, nie fotopasce, že máme fotobunky, kde je vlastne tzv. medvedia foto, fotobiznis, kde prikrmujú medvede a tam si ich fotia, viete o tom? Boli sme na, pred dvomi rokmi na takomto jednom, na takej jednej kontrole, kde to robia, no a od tej búdky bolo zruba asi 50 metrov zvyšky, zvyšky oviec, ktoré tam doniesli uhynuté, aby tam tie medvede prišli, aby si ich mohli nafotiť a aby mali z toho biznis. Problém medveďov, problém medveďov je v nás ľuďoch, pretože my ľudia sme to spôsobili, my ľudia kŕmime dravú zver, my ľudia robíme, my ľudia robíme divým zvieratám zle už aj tým, že naozaj je premnožená tá raticová, raticová zver. Ja len chcem poprosiť ešte raz pána Tarabu, aby zrušil všetko prikrmovanie, aby poľovníci nekŕmili divú zver, divá zver sa postará o seba sama, a aby pán Taraba skvalitnil zásahové tímy, ktoré môžu eliminovať toho medveďa. Opakujem ešte raz, 79 okresov máme, keď dáme do každého jedného okresu jedného člena zásahového tímu, nie je to 10-tisíc ani tisíc členov zásahových tímov, nerozprávajme o medveďoch ako o politickej téme, pretože vy ste si to z toho spravili politickú tému, to nie je téma, to nie je vôbec téma odborná pre vás, robme to odborne. Ďakujem veľmi pekne.